Həzrət Ayətullahül-üzma Vəhid Xorasaninin moizəsi
Həzrət Fatimeye Zəhranın (s) şəhadəti münasibəti ilə
Tarix: 12 mart 2014-cü il
Bismillahir-Rəhmanir-Rəhim
Əlhəmdu lillahi Rəbbil-aləmin və səlləllahu əla seyyidina Muhəmmədin və Alihit-tahirin, siyyəma bəqiyyətullahi fil-ərəzin vəl-lənu əla ədaihim ila yəvmid-din.
Fatimiyyə günləri irəlidə olduğundan,
o həzrətin əzəmət, məqam və üstünlüyünü tanıtdırmaq hamının vəzifəsidir.
Bu mövzu heyrətləndiricidir.
Hər bir müsəlmanın Fatimiyyə günlərinə və Siddiqeyi-Kubraya görə vəzifəsi olduqca ağırdır.
Vaxt daxilində, həm əhli-sünnə mənbələrindən və həm də şiə mənbələrindən bir rəvayət sizə təqdim edəcəyik ki,
məzhəbindən asılı olmayaraq, hər bir müsəlman anlasın
onun (həzrət Fatimənin s.) şəhadət gününə görə vəzifəsi nədir.
Əhli-sünnənin hədis alimləri və raviləri bu rəvayəti nəql ediblər:
Rəsulullah (s) buyurdu: "Cənnətə daxil olacaq ilk şəxs, məhz Fatimədir".
Bu cümlə bir dəryadır.
Bu hədisin dərinliyinə varmaq, hər bir fəqih və həkimin ağlını özünə valeh edir.
Bu hədis müəyyən yollarla o həzrətdən nəql olunub.
"Cənnətə daxil olacaq ilk şəxs, Fatimədir".
Bu hədisin anlayışı, "Vaqiə" surəsinin dərindən dərk edilməsinə bağlıdır.
Bismillahir-Rəhmanir-Rəhim
Həmin hadisənin (Qiyamətin) baş verəcəyi zaman,
Onun baş verməsində yalan yoxdur.
Alçaldan və ucaldandır.
Bu yerin möhkəm titrəyəcəyi zaman!
Dağlar möhkəm dolandırılacaq və parçalanacaqdır.
Beləliklə dağınıq toz halına düşəcəkdir.
O gün elə bir gündür ki, həm alçaldandır və həm ucaldan.
Alçaldan və ucaldan hadisə;
Amma vəsf olunmaz və dərk edilməz dərəcələrə kimi ucaltmaq.
Amma alçaltmaq; Rəzillərin ən aşağı dərəcəsinə kimidir.
Yerin möhkəm titrəyəcəyi zaman!
Dağlar möhkəm dolandırılaraq parçalanacaqlar.
Bu dağların hamısı fəzada zərrə tək pərakəndə olaraq dağılacaq.
Belə bir gündə, bu cür bir hadisə baş verər.
Bu nə deməkdir? Bütün mətləblər bu cümlədədir:
"Və siz üç dəstəyə bölünəcəksiniz".
Üç dəstə olacaqlar:
Sağ tərəf əhli, sol tərəf əhli, öncül (təqvada) qabaqcıllar.
Amma: Öncül və qabaqcıllar, onlar (Allahın dərgahına) yaxın olanlardır.
Əgər qabaqcılların məqamını, yaxınlığını və təqərrübünü dərk etsək,
yenə də onun dərəcələri kəmiyyət və keyfiyyət baxımından
qabaqcılların ən qabaqcılına kimi yetişir.
Görəsən qabaqcılların ən qabaqcılı kimdir?
Keçmiş və gələcəkdəkilərin ən üstünü, ənbiya və mürsəllərin xatəmi, o, qabaqcılların ən qabaqcılıdır.
Quran, sünnə və əqlin qəti hökmünə əsasən: "Hər bir kəs üçün, etdiyi əməllərdən qaynaqlanan dərəcələr vardır".
Həqiqət budur ki, Behiştə ilk daxil olacaq şəxs, Peyğəmbəri Xatəmdir (s).
Amma ağılları heyran qoyan budur ki, (Peyğəmbər buyurdu:)
Mən qatıra süvari halda məhşər səhnəsinə gələrəm və
Behiştə varid olaram. "اما أمامی بنتی فاطمة" Amma qızım Fatimə məndən öndədir.
Keçmiş və gələcəkdəkilərin imamının önündə! Bu necə üstün bir məqamdır?!
"Behiştə varid olacaq ilk şəxs, məhz Fatimədir".
Bu məna əgər dərk edilsə, bütün çətinliklər öz həllini tapar.
Xatəmdir, üstün odur!.
Nə iş görüb ki, bəşərin imamından öndədir.
Gördüyü iş, onun yalnız özünə aiddir.
Adəmin seçimindən İsa ibn Məryəmə kimi aləmin bütün məxluqatı nəticəyə çatdı.
Amma Xatəmin (s) seçilməsi ilə ləyaqət aşkarlandı.
Onun seçimi bərəkətinə, xilqətin əsas hədəfi sayılan şəriət və dindarlıq səmərəyə yetişdi.
Amma varlığın yaradılışına səbəb, Xatəmun-nəbidir.
onun davamlılığına səbəb isə, bütün aləm qadınlarının seyyidəsidir (yəni, Fatimə) .
Adəmdən Xatəmə kimi ənbiyanın (ə) bütün hasil etdikləri kimə görə qorundu?
Yalnız və yalnız Siddiqeyi-Kubranın vücuduna xatir.
O əgər olmasaydı, nə Həsəni (imam Həsən ə.) helmi var idi,
nə Hüseyni (imam Hüseyn ə.) şücaəti,
nə Səccadi (imam Səccad ə.) ibadəti,
nə Baqiri (imam Baqir ə.) xeyri,
nə Cəfəri (imam Sadiq ə.) əsərləri,
nə Kazımi (imam Kazım ə.) elmləri,
nə Rəzəvi (imam Rza ə.) dəlilləri,
nə Təqəvi (imam Təqi ə.) ehsan və kərəmi,
nə Nəqəvi (imam Nəqi ə.) fəziləti,
nə Əsgəri (imam Əsgəri ə.) heybəti,
və nə də o kəsin qeybəti ki, Allah taala yeri zülm və sitəmlə dolu ikən, onun vaitəsilə ədalətlə bərpa edəcəkdir.
O (Fatimə s.) nə edibdir? Özü necə şəxsiyyət idi? Vücudunun təsiri nə idi?
(Ya Peyğəmbər!) Həqiqətən, Biz sənə çoxlu xeyir (Fatimə s.) əta etdik.
Odur ki, onun şükranlığına Rəbbin üçün namaz qıl və qurban kəs!.
Həqiqətən, sənin düşmənin özü sonsuz və nəsli kəsilmişdir.
Həzrətin nəsli cahanda onun (Fatimənin s.) vasitəsilə qaldı.
Onun vücuduna görə ümmətlərdə din bərqərar oldu.
Fatimə canımın bir parəsidir.
Onun Behiştə varid olması, Peyğəmbərin (s) varid olmasıdır.
Cənnətə daxil olacaq ilk şəxs, məhz Fatimədir. Amma hansı keyfiyyətlə?!
Əhəmiyyətli olan budur. Hədisin mətni diqqətə layiqdir.
Əhli-sünnə aləmi bu rəvayəti anlasa, kifayət edər.
Aydın rəvayət budur:
Qiyamət günü qızım Fafimə məhşər səhnəsinə gələcək və
əynində yaraşıqlı libas ... əynində libas.
Necə libas? Kəramət və gözəl libas.
Həyat suyu ilə yoğrulmuşdur.
Bütün məxluqat ona boylanacaqlar ... .
Heyrətləndirici bu rəvayətdir,
o da əhli-sünnə yolu ilə çatıb; həm mühəddislər və həm də məşhur ravilər.
Bütün məxluqat ona boylanacaq ... .
الخلائق sözü cəm bildirir və bütün məxluqata şamildir.
Bütün məxluqatın gözü onun kəcavəsinə dikilmişdir.
Məxluqat o həzrətə baxaraq təəccüblənəcəklər.
O dəhşətli gündə hamı deyəcək: Vay olsun mənə!
Özlərindən xəbərsiz halda necə məhşər səhrasına varid olsunlar,
hamı o əzəmətdən heyrətdə qərq olmuşdur.
Sonra Behişt libaslarından birini əyninə geyinəcək,
min ədəd geyimin üzərinə ... ,
yaşıl xəttlə ... yazılmışdır:
"Muhəmmədin qızını Cənnətə daxil edin!".
Amma hansı keyfiyyətlə?
Ən gözəl surətdə
- söz budur -
daha gözəl surətdə,
və daha kamallı heyət ilə,
və daha üstün kəramətlə,
və daha üstün xoşbəxtlik və firavanlıqla.
Dörd üstünlük bildirən kəlmə var.
Behiştə daxil olasıdır, amma necə? Daha gözəl şəkildə.
Qiyamət günü necə bir gündür?
Hər şeyə qalib tək Allahın hüzurunda zahir olacaqlar.
"Bərəzuu", beyinlər dəridən çıxar,
davranışlar təsvir olunacaq.
Ən gözəl surət nə deməkdir? Düşündünüzmü?
Quran oxu, qoy "ən gözəl surət"in mənasını anlayasan.
Həqiqi hakimiyyət əlində olan Allah müqəddəsdir, və O hər şeyə qadirdir.
... sizi sınamaq üçün ölümü və həyatı yaradan Odur.
Yaradılış bunun üçündür;
Ölümü və həyatı yaratdı, niyə?
Hansınızın əməlcə daha gözəl olduğunu sınamaq üçün.
Xilqət bunun üçündür:
Əməlcə daha qəşəng, elm üzrə daha gözəl.
Allah taala ən gözəl söz endirdi ...
Müjdə ver Mənim bəndələrimə! Sözlərə qulaq asıb
onların ən yaxşısına tabe olan kəslərə!
Elm üzrə daha gözəl,
əməlcə daha qəşəng olmalıdır.
Elm üzrə, rəftar üzrə və əməlcə daha gözəl olan kəs, Qyamət günü daha qəşəng surətdə məhşərə gələcək.
Onun surəti davranışının əlamətidir.
Həzrət Zəhra budur.
Bu onun ilk üstünlüyüdür.
Varid edin ... varid edin.
Onun qızı Fatiməni behiştə varid edin, amma ən gözəl surətdə, daha kamallı heyətlə.
Bundan artıq şərh verməyə vaxt yoxdur.
Bu rəvayət əhli-sünnə mənbələrindən nəql olunub.
Zəhranın (s) şəhadəti günü, kimin vəfat günü olduğunu hər bir müsəlman bilməlidir ki,
öz vəzifəsini tanısın.
Amma şiə mənbələrindən:
Şeyx Səduq "Eləluş-şəraye"də: bu rəvayət imam Sadiqdəndir (ə).
"Misbahul-ənvar" kitablnda imam Baqirdən (ə) nəql olunub.
Hər iki imamdan, (ravi) dedi:
Dedim: Nə üçün Fatimeyi Zəhra, Zəhra adlandırılıb? Fatimeyi Zəhranın Zəhra adlandırılmasının sirri nədir?
Buyurdu: Çünki Allah taala onu Özünün əzəmət nurundan xəlq etdi.
Fatimənin Zəhra adlanmasının səbəbi budur ki,
Allah taala o həzrəti Özünün əzəmətli nurundan yaradıb.
Bu o həzrətin yaradılışı və o (behişt) da onun aqibətidir.
Başlanğıcı belə, aqibəti elə .
Kamil insanların heyrətdən donması buradadır.
İlk yaradılışı: Allahın əzəmətindən xəlq olması;
Aqibəti: Behiştə varid olacaq ilk şəxs.
"فلما اشرقت" Əzəmət nurundan xəlq olandan sonra, o nur işıqlandı,
və işıqlandırdı.
Nəyi işıqlandırdı?
"فأضاءت السماوات والأرض" Göylər və yer hamısı onun nurundan münəvvər oldu.
"وغشيت أبصار الملائكة" Bütün mələklərin gözləri o nuru görməkdən qamaşdı,
"وخرت الملائكة لله ساجدين" Siddiqədən (Fatimədən) saçılan o nura görə, mələklərin hamısı səcdəyə düşdülər
və dedilər: Ey məbudumuz və ağamız! Bu nur nədir?
Allah taala onlara vəhy etdi ... .
Hədisin şərhi ayrı vaxta qalsın, amma mütəfəkkirlər bu sözlərdə diqqət etsinlər.
Allah taala onlara vəhy etdi: Bu nur, Mənim nurumdan olan bir nurdur,
Özü nur; Mənim nurumdan,
Bu nur, Mənim nurumdan olan bir nurdur,
onu Öz asimanımda sakin etdim,
Onun məskənini Öz asimanım qərarlaşdırdım,
"خلقتها من عظمتي" Öz əzəmətimdən ... ,
"العلی العظیم" Çox uca və böyük olan kimdir?
O əzəmətdən Fatiməni xəlq etdim.
Onu çıxardaram.
Hardan?
Bütün ənbiyadan onu fəzilətli etdiyim bir peyğəmbərimin sülbündən.
Bu gövhərin sədəfi, Adəmin ən şərafətli övladının sülbü olmalıdır.
Sözün xətmi də budur.
"وأخرج من ذلك النور" Adı Fatimə olan bu nurdan xaric edərəm
əmrimə əməl edən imamları.
(Bu imamlar məxluqatı) haqqımı tanımağa hidayət edəcəklər.
Vəhyim bitəndən sonra onları yer üzərində Özümə xəlifə edəcəyəm ...
Bu nurdan imamlar vücuda gətirərəm.
İlk yaradılışı belə, sonu elə və ara da bu.
Bir dəstə avam tapılaraq, zehnlərdə şübhə yaradırlar ki,
Siddiqənin şəhadəti üçün bu heyət və təşkilatlar artıqdır.
Savadsızlıq dövrü bizim dövrümüz idi.
Hamının əqidəsinə görə siz Qumun ən yaxşılarısınız.
Bir qisminiz xarici dərsin ustadlarısınız,
bir qisminiz də ali səviyyənin ustadısınız.
camaata anladın ki, bu mövcud olanlar azdır.
Niyə? Hansı dəlilə əsasən?
Əmirəl-möminin Əli (ə) kimdir?
Müvəhhidlərin imamı kimdir?
Onun buyurduğu budur. Fatimənin müsibəti bu həddədir:
Allaha and olsun ...
Bu Əlinin (ə) sözüdür, amma and içməklə yanaşı -
And olsun Allaha, bu elə bir müsibətdir ki, onun heç bir bərabəri yoxdur.
Bunun mənası nədir?
"Allaha and olsun, bu elə bir müsibətdir ki, onun heç bir tayı yoxdur".
Hər nə etsəniz də, bu müsibətin yerini doldurmaz -
"Bu elə bir əzadır ki, heç bir təsəlli onun yerini tutmaz".
Bütün bu əzadarlıqlar, bu sözün müqabilində yalnız bir zərrədir.
Onun haqqı haçan əda olundu?
Belə bir şəxsin ilk yaradılışı bu və həyatının arası da budur.
Həsəndən (ə) höcət ibnil-Həsənə (ə) kimi, hamısı o vücudun meyvəsidir.
Sonu da: Ən gözəl timsalda Behiştə ilk daxil olacaq şəxsdir.
Amma böyrü zədələnmiş, biləyi şişmiş halda.
Dərd budur.
Daim ... Müsibətin mətni budur:
Atası Peyğəmbərdən sonra daim ...
Atasından sonra daim
mübarək başını bağlayar,
mübarək cismi zəifləmişdi.
"ناحلة الجسم" nə deməkdir?
Yəni, hər gün ötməklə bədəninin əti əriyirdi,
o qədər ki, nəhayət "صارت کالخیال"
yeni yetmə bir qız ...
"منهدّة الرّكن", yəni dizlərin yeriməyə daha taqəti yox idi.
Gözləri ağlar,
ürəyi yanar idi.
La ilahə illəllah.
Düşünün.
Peyğəmbərin vəfatından Zəhranın vəfatına kimi nə qədərdir?
Peyğəmbərin dünyadan köçdüyü gündən Zəhranın dünyadan köçdüyü günə kimi
"يغشى عليها ساعة بعد ساعة" yəni hər saat qəşş edərdi.
Buyurdu: Ya Əli! O köynəyi ...
Atamı içində qüsl verdiyin o köynəyi mənə gətir.
Gedib köynəyi gətirdi, onu alıb qoxuladıqda
birdən yerə sərildi.
Özünə gəldikdən sonra bu misra şeri oxudu:
Əhmədin (s) türbətini qoxuyanın nə dərdi,
əgər ruzigar boyu xoş iy iyləməsəydi.
Müsibət budur:
Başıma elə bir müsibətlər gəldi ki, əgər bu müsibətlər
işıqlı günlərin başına gəlsəydi, zülmət gecəyə dönərdilər.